Rekstur Akraneskaupstaðar verði í járnum á næsta ári Seinni umræða um fjárhagsáætlun Akraneskaupstaðar fór fram á fundi bæjarstjórnar síðastliðinn þriðjudag . Miklar breytingar urðu á áætluninni milli fyrri og seinni umræðu . Í upphaflegu frumvarpi var áætlaður 180 milljóna rekstrarafgangur , en nýsamþykkt fjárhagsáætlun gerir ráð nítján milljónum í rekstrarafgang í lok næsta árs . Meðal þess sem gert er ráð fyrir í fjárhagsáætluninni er að á annan hundrað milljónum króna verði varið til verklegra framkvæmda , en lítill hluti þeirra fjármuna er til nýframkvæmda . Í umræðunum kom fram hörð gagnrýni frá Sveini Kristinssyni fulltrúa Samfylkingar og minnihlutans í bæjarstjórn á hve lítið tillit bæjarráð tók til tillagna bæði framkvæmdaráðs og fjölskylduráðs . Framkvæmdaráð hefði til að mynda verið með 20 útfærða efnisþætti sem sáralítið tillit hefði verið tekið til og ekkert fjallað um í bæjarráði . Taldi Sveinn vinnubrögðin við fjárlagagerðin að þessu leyti mun slakari en þekkst hefur . Þetta væri ekki gott vegarnesi fyrir nýtt stjórnskipulag Akraneskaupstaðar sem tekið var í notkun um síðustu áramót . Í nýsamþykktri fjárhagaáætlun Akraneskaupstaðar er gert ráð fyrir að einfjárhlutfall verði í árslok 45% , langtímaskuldir sveitarfélagsins um 2,5 milljarðar króna og eigið fé jákvætt um 4,2 milljarða . Í tilkynningu vegna samþykktar fjárhagsáætlunarinnar segir að þrátt fyrir óvissu sem ríkt hefur og þau áföll sem dunið hafa yfir , sé staða Akraneskaupstaðar góð . Bæjaryfirvöld á Akranesi hafi í hyggju að ráðast í margvísleg atvinnuskapandi verkefni á árinu . Þar megi m.a. nefna verkefni á safnasvæðinu á Görðum , tengt endurgerð gamalla húsa . Á næstsíðasta fundi bæjarstjórnar Akraness var einnig samþykkt gjöf til Byggðasafnsins í Görðum að upphæð 2,5 milljónir króna í tilefni 50 ára afmælis safnsins til endurgerðar Sandahússins . Áformað að verkefnið verði útfært sem atvinnuátak . Þá er einnig unnið að undirbúningi verkefnisins Viskubrunnur í Garðalundi skógrækt Skagamanna .